gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8178, del 27-11-2017 (2017/10160)

Extracte de les bases i convocatòria de les proves selectives per a la provisió en propietat d'una plaça d'agent de policia local, inclosa en l'oferta d'ocupació pública de 2017.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10745


Data del document
:   21-11-2017

Organisme emissor
:   Ajuntament de Llíber

Tipus de document
:   Extracte

Descriptors 

:   * Llíber
    * concurs administratiu

Extracte de les bases i convocatòria de les proves selectives per a la provisió en propietat d'una plaça d'agent de policia local, inclosa en l'oferta d'ocupació pública de 2017. [2017/10572]  
Per mitjà del present edicte es fa públic que en el Butlletí Oficial de la Província d??Alacant número 217, de data 14 de novembre de 2017, en el tauler d'anuncis de l'Ajuntament de Llíber, estan publicades íntegrament les bases que han de regir la convocatòria aprovada.  
  
Per Resolució d'Alcaldia amb número 485, de data 23 d'octubre de 2017, es va aprovar la convocatòria de les proves selectives i les bases per a la provisió en propietat d'una plaça d'agent de la policia local de l'Ajuntament de Llíber, pel sistema de concurs oposició lliure, corresponents a l'escala d'administració especial, subescala de serveis especials, classe policia local i els seus auxiliars, escala bàsica, vacant en la plantilla d'aquest ajuntament i incloses en l'oferta d'ocupació pública de l'exercici de 2017.  
Aquesta convocatòria es regirà per les bases específiques que se citen, que estaran a disposició dels/de les interessats/des en el tauler d'anuncis.  
El termini de presentació de sol·licituds per a prendre part en les proves selectives serà de 20 dies hàbils, comptats a partir de l'endemà de la publicació de l'extracte de la convocatòria en el Boletín Oficial del Estado, en el Registre General d'aquest ajuntament o en qualsevol de les formes establides en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Les instàncies de participació, així com la declaració responsable per a participar en el procediment selectiu, estaran a disposició dels/de les interessats/des en el tauler d'edictes.  
Els successius anuncis es publicaran en exclusiva en el tauler municipal d'anuncis.  
Cosa que es fa pública d??acord amb el que preveu l'article 6 del Reial decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.  
  
Llíber, 21 de novembre de 2017.- L'alcalde president: José Juan Reus Reus.
Diari Oficial de la Generalitat Valenciana


Sumari del DOGV 8170, del 15-11-2017 (2017/10164)

Resolució de 12 de novembre de 2017, del sotssecretari, per la qual citen les persones interessades en el procediment ordinari número 4/000406/0229-VD a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10281


Organisme emissor
:   Presidència de la Generalitat

Tipus de document
:   Resolució

Resolució de 12 de novembre de 2017, del sotssecretari, per la qual citen les persones interessades en el procediment ordinari número 4/000406/8081-FC a comparéixer en la via jurisdiccional. [2017/10523]  
El Tribunal Superior de Justícia de la Comunitat Valenciana, Sala Contenciosa Administrativa, Secció 4, ha reclamat a aquest departament l'expedient referit al procediment que es descriu:  
  
Recurrent: Confederació Sindical de Comissions Obreres del País Valencià.  
Interessats: pluralitat indeterminada d'interessats, en atenció a la matèria regulada.  
Descripció: recurs contenciós administratiu (procediment ordinari) interposat contra el Decret 106/2017, de 28 de juliol, pel qual s'aprova el Reglament d'organització i funcionament de l'Agència Valenciana de la Innovació.  
Referència del tribunal: procediment ordinari número 4/000406/8905-HY.  
  
D'acord amb el que preveu l'article 50 de la Llei reguladora de la jurisdicció contenciosa administrativa, s'acorda remetre a la sala l'expedient administratiu de referència i citar els interessats en el procediment descrit, segons el que preveu l'article 48 de l'esmentada llei jurisdiccional, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció 4.  
  
Es fa constar, no obstant això, que la Generalitat, representada pels lletrats de l'Advocacia General de la Generalitat, compareix en aquest recurs en defensa del manteniment de l'acte recorregut.  
  
València, 12 de novembre de 2017.- El sotssecretari: Emili Josep Sampio Morales.
Diari Oficial de la Generalitat Valenciana


Sumari del DOGV 8079, del 07-07-2017 (2017/5417)

Notificació de la sentència dictada en el procediment ordinari número 1278/2016.
--------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5417


Organisme emissor
:   Jutjat de Primera Instància Número 4 d'Alacant

Tipus de document
:   Edicte

Notificació de la sentència dictada en el procediment ordinari número 1278/2016. [2017/5417]  
Procediment ordinari número 1278/2016  
Demandant: BMW Bank GmbH, sucursal a Espanya.  
Procurador: Daniel J. Dabrowski Pernas.  
Advocat/ada: -  
Demandat: Ildefonso Muelas Martín.  
José Enrique Martín Sanz, lletrat de l'Administració de justícia del Jutjat de Primera Instància número 4 d'Alacant, faig saber que en aquest jutjat es tramiten actuacions de procediment ordinari número 1278/2016, promogudes per BMW Bank GmbH, sucursal a Espanya, contra Ildefonso Muelas Martín, declarat en rebel·lia, que es troba en parador desconegut, en què s'ha ordenat publicar aquest edicte per a notificar la sentència a l'esmentat demandat. La sentència es va dictar el dia 28 de març de 2017, i la dispositiva és, literalment, com segueix:  
  
«Estime la demanda interposada per BMW Bank GmbH contra Ildefonso Muelas Martín i condemne aquest a satisfer la quantitat de quinze mil cent seixanta-huit euros amb huitanta-nou cèntims (15.168,89 €), més l'interés pactat des de la demanda i fins a fer-ne el pagament complet.  
Impose les costes a la part demandada.  
Aquesta és la meua sentència, contra la qual es pot interposar un recurs d'apel·lació que s'haurà d'interposar davant d'aquest mateix jutjat dins del termini de 20 dies comptador des de l'endemà que es notifique aquesta sentència, de conformitat amb el que disposa l'article 458 i següents de la Llei d'enjudiciament civil, que pronuncie, mane i firme.  
Per a l'admissió a tràmit de la interposició del recurs, la part haurà d'acompanyar el resguard d'ingrés de 50 euros en el compte d'aquest jutjat número 0100 de Banesto, amb la clau 00 i el número de procediment, amb l'advertència d'inadmissió a tràmit en aplicació de la Llei orgànica del poder judicial, disposició addicional 15.2.»  
  
I perquè valga de notificació de forma deguda, expedisc aquest edicte.  
  
Alacant, 28 de març de 2017.- El lletrat de l'Administració de justícia: José Enrique Martín Sanz.
Diari Oficial de la Generalitat Valenciana


Sumari del DOGV 8077, del 05-07-2017 (2017/5297)

Notificació de la sentència dictada en el procediment de divorci contenciós número 149/2016.
--------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5297


Organisme emissor
:   Jutjat de Violencia Sobre la Dona Número 1 de València

Tipus de document
:   Edicte

Notificació de la sentència dictada en el procediment de divorci contenciós número 149/2016. [2017/5297]  
Asunción Beneyto Torres, lletrada de l'Administració de justícia del Jutjat de Violència sobre la Dona número 1 de València, per substitució, faig saber que en el divorci número 149/2016, tramitat davant d'aquest jutjat a instàncies de Sergio Enrique Beyzaga Avendaño, representat pel procurador dels tribunals Antonio Blasco Alabadí i assistit del lletrat Jesús Ballester Martínez, contra Maribel Verania Saldias Morales, s'ha dictat, en data 7 de juny de 2017, la sentència que té la dispositiva que, íntegrament i literalment, és com segueix:  
  
«Estime íntegrament la demanda interposada pel procurador dels tribunals Antonio Blasco Alabadí, en nom i representació de Sergio Enrique Beyzaga Avendaño, i decrete la dissolució legal, per causa de divorci, del matrimoni format per ell mateix i per Maribel Verania Saldias Morales, amb tots els efectes legals inherents a aquesta declaració.  
  
Tot això sense fer imposició expressa de costes processals.  
Una vegada siga ferma aquesta resolució, comuniqueu-la al registre civil on conste inscrit el matrimoni, a fi que es practique la inscripció marginal oportuna.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació, dins del termini dels 20 dies següents al que es notifique, davant d'aquest jutjat i per a davant de l'Audiència Provincial de València.»  
  
I perquè valga de notificació a la demandada rebel, Maribel Venaria Saldias Morales, la qual es troba en parador desconegut, d'acord amb el que estableix l'article 497.2 de la Llei d'enjudiciament civil, ?estenc aquest edicte que es publicarà al tauler d'anuncis d??aquest jutjat i en el Diari Oficial de la Generalitat Valenciana.  
  
València, 12 de juny de 2017.- La lletrada de l'Administració de justícia: Asunción Beneyto Torres.
Diari Oficial de la Generalitat Valenciana


Sumari del DOGV 7972, del 03-02-2017 (2017/695)

CORRECCIÓ d'errades de l'Ordre 2/2017, de 3 de gener, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior tècnic d'administració general, A1-01, sector administració general, torn de promoció interna, Convocatòria 23/15, corresponent a l'oferta d'ocupació pública de 2015 per al personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7972

Data del DOGV
:   03-02-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/695


Data del document
:   23-01-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

CORRECCIÓ d'errades de l'Ordre 2/2017, de 3 de gener, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior tècnic d'administració general, A1-01, sector administració general, torn de promoció interna, Convocatòria 23/15, corresponent a l'oferta d'ocupació pública de 2015 per al personal de l'Administració de la Generalitat. [2017/695]  
  
Publicada l'Ordre 2/2017, de la Conselleria de Justícia, Administració Pública, Reformes Democràtiques i Llibertats Públiques el 19 de gener de 2017 (DOGV 7961) per la qual es convoquen proves selectives d'accés al cos superior tècnic d'administració general, A1-01, sector administració general, torn de promoció interna, Convocatòria 23/15, s'ha detectat la següent errada i es procedeix a la seua correcció.  
  
En la base 13.8 de la versió en castellà, on diu:  
«El funcionamiento del órgano técnico de selección se adaptará a lo que establece la Ley 30/1992, de 26 de noviembre, de régimen jurídico de las administraciones públicas y del procedimiento administrativo común, y demás normativa vigente»;  
  
Ha de dir:  
«El funcionamiento del órgano técnico de selección se adaptará a lo que establece la Ley 40/2015, de 1 de octubre, de régimen jurídico del sector público, y demás normativa vigente».  
  
València, 23 de gener de 2017  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO
Diari Oficial de la Generalitat Valenciana


Sumari del DOGV 8134, del 25-09-2017 (2017/8266)

Extracte de la Resolució de 27 de juliol de 2017, del rector, per la qual es convoca el programa de mobilitat internacional Erasmus + mobilitat pràctiques per al curs 2017-2018.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8266


Data del document
:   27-07-2017

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 27 de juliol de 2017, del rector, per la qual es convoca el programa de mobilitat internacional Erasmus + mobilitat pràctiques per al curs 2017-2018. [2017/8266]  
BDNS (identif.): 363034.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Ser estudiant de la UMH durant el curs acadèmic de la sol·licitud i el del gaudi de l'ajuda excepte els estudiants d'últim any de carrera, en aquest cas no serà necessari estar matriculat o matriculada en l'any de gaudi de l'ajut.  
  
Segon. Objecte  
La present convocatòria està destinada a seleccionar els estudiants de la UMH beneficiaris de les ajudes del programa Erasmus + en la seua modalitat de pràctiques, per realitzar un període de pràctiques en qualsevol tipus d'organització, pública o privada situada en qualsevol dels països participants.  
  
Tercer. Bases reguladores  
Accessibles en:  
http://registro.umh.es/files/2017/09/RE\_2017\_001\_14951.pdf  
  
Quarta. Quantia  
Les normes de finançament per a la mobilitat d'estudiants les estableix el SEPIE i marca una quantitat fixa que dependrà del nivell de vida en el país de destinació, sent el mínim 300 euros mensuals i el màxim 475 euros mensuals als estudiants que es troben en un entorn desfavorit.  
  
Cinquena. Termini de presentació de sol·licituds  
El termini de presentació de sol·licituds serà de 15 dies hàbils comptadors a partir de l'endemà de la data de publicació de l'extracte d'aquesta convocatòria en el DOGV.  
   
Elx, 27 de juliol de 2017.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8174, del 21-11-2017 (2017/9502)

Convocatòria 2017/OP001 per a la cobertura d'una plaça d'operador de comunicacions, grup C, subgrup C1, per torn lliure.
------------------------------------------------------------------------------------------------------------------------

### Dades del document

Número de DOGV
:   8174

Data del DOGV
:   21-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9502


Data del document
:   18-10-2017

Organisme emissor
:   Consorci per al Servei de Prevencio i Extincio d'Incendi i Salvament de la Provincia de València

Tipus de document
:   Anunci

Descriptors 

:   * concurs administratiu

Convocatòria 2017/OP001 per a la cobertura d'una plaça d'operador de comunicacions, grup C, subgrup C1, per torn lliure.  
 [2017/9502]  
Per Decret de la Presidència Delegada del Consorci Provincial de Bombers de València número 884, de 15 de setembre de 2017, es van aprovar les bases de la Convocatòria 2017/OP001 per a la cobertura, per torn lliure, d'una plaça d'operador de comunicacions enquadrada en l'escala d'administració especial, subescala de serveis especials, classe Servei d'Extinció d'Incendis i categoria d'operador de comunicacions, corresponent a l'escala bàsica i al grup de titulació C, subgrup C1. El text íntegre d'aquestes bases ha sigut publicat en el Butlletí Oficial de la Província de València número 193 de 5 d'octubre de 2017.  
  
El termini de presentació de sol·licituds serà de 20 dies hàbils, a comptar des de l'endemà de la publicació de l'extracte de la convocatòria en el Boletín Oficial del Estado. Si l'últim dia fóra dissabte, diumenge o festiu es prorrogarà al primer dia següent hàbil.  
  
Les sol·licituds i restant documentació per a prendre part en la present convocatòria es presentaran en el Registre del Consorci Provincial (camí de Moncada, núm. 37 de València) o en la forma que determina l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Les resolucions d'aprovació de les llistes de persones admeses i excloses, i data, hora i lloc de celebració del primer exercici de la fase d'oposició, en el torn lliure, i de celebració de la prova de reconeixement mèdic, en el torn de mobilitat, es publicaran en el Butlletí Oficial de la Província de València. Així mateix, les restants publicacions es realitzaran en el tauler d'anuncis del Consorci, així com en la pàgina web d'aquest, aquesta última a efectes merament informatius.  
  
  
València, 18 d'octubre de 2017.- El president delegat: Josep Bort Bono.
Diari Oficial de la Generalitat Valenciana


Sumari del DOGV 8098, del 03-08-2017 (2017/6266)

Notificació de la sentència dictada en el procediment de divorci contenciós número 909/2012.
--------------------------------------------------------------------------------------------

### Dades del document

Número de DOGV
:   8098

Data del DOGV
:   03-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6266


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 909/2012. [2017/6266]  
  
Procediment: divorci contenciós 909/2012-R.  
Demandant: Gurjit Singh.  
Procurador: Jorge Vico Sanz.  
Demandada: Antonia Cádiz Sánchez.  
María Dolores Valle Contreras, secretària del Jutjat de Primera Instància número 24 de València, mitjançant aquest edicte faig saber que en les actuacions de divorci contenciós 909/2012, a instàncies de Gurjit Singh, representat pel procurador Jorge Vico Sanz, contra Antonia Cádiz Sánchez, en situació de rebel·lia, en què, en data 29 de gener de 2013, s'ha dictat la sentència que té l'encapçalament i la dispositiva que són com segueix:  
  
«Dispositiva  
Estime la demanda formulada pel procurador Jorge Vico Sanz, en nom i representació processal de Gurjit Singh, contra Antonia Cádiz Sánchez, i declare dissolt, per causa de divorci, el matrimoni format pels esmentats cònjuges, amb tots els efectes legals.  
  
Cada part abonarà les costes processals causades a instància seua i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar a través d'un escrit dins del termini de 20 dies, amb la indicació de la infracció comesa segons el parer del recurrent, sense aquests requisits no s'admetrà el recurs (art. 458 LEC). S'haurà d'efectuar la consignació de 50 euros en el compte del jutjat 7364-8187-74-6347-01, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.»  
  
I perquè valga de notificació de forma deguda a Antonia Cádiz Sánchez, en rebel·lia, expedisc i firme aquest edicte.  
  
València, 24 de gener de 2014.- La secretària judicial: María Dolores Valle Contreras.
Diari Oficial de la Generalitat Valenciana


Sumari del DOGV 7978, del 13-02-2017 (2017/1142)

RESOLUCIÓ de 8 de febrer de 2017, de la Direcció General de Centres i Personal Docent, per la qual se cita els interessats en el procediment abreujat núm. 000129/2016 a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7978

Data del DOGV
:   13-02-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/1142


Data del document
:   08-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 8 de febrer de 2017, de la Direcció General de Centres i Personal Docent, per la qual se cita els interessats en el procediment abreujat núm. 000129/2016 a comparéixer en la via jurisdiccional. [2017/1142]  
El Jutjat Contenciós Administratiu número 10 de València ha reclamat d'aquesta unitat administrativa l'expedient referit al procediment que es descriu a continuació:  
  
Recurrent: Jessica Reig Palmi.  
Interessats:  
El personal docent al qual li és aplicable l'Ordre de 22 de desembre de 2009, de la Conselleria d'Educació, per la qual es convoca procediment d'accés als cossos de catedràtics d'Ensenyança Secundària i catedràtics d'Escoles Oficials d'Idiomes.  
Descripció:  
Recurs contenciós administratiu interposat contra la desestimació presumpta per silenci administratiu de la petició de data 1 d'octubre de 2015 interposat davant del director general de personal de la Conselleria d'Educació, Investigació, Cultura i Esport, per la qual es sol·licita que se li reconega els serveis prestats des de l'1 d'octubre de 2012 fins al 31 de maig de 2013 com a mestra d'anglés.  
Referència del Tribunal:  
Procediment abreujat núm. 000129/2016  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Jutjat l'expedient de referència i citar les persones interessades en els procediments descrits, a fi que pugen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 10 de València. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte contra el qual es recorre.  
  
  
València, 8 de febrer de 2017. El director general de Centres i Personal Docent: José Joaquín Carrión Candel.